section_heading: Životopis
paragraph_text: Kao glazbenik svirao ili surađivao u grupama Akvinac (bubnjevi, kasnije gitara), Propast (bas gitara), Grupa F (gitara), Karizma (bubnjevi, kasnije gitara te u zadnjoj postavi klavijature). U Dubrovniku osnovao grupu Angelus koja je osvojila prvo mjesto na Uskrs festu 1989. godine sa skladbom Smrt Njemu. Kao glazbenik surađivao i pomagao mnogim grupama na koncertima i turnejama. U grupi Kefa ovisno o potrebi svirao bubnjeve, gitaru, synt te bas gitaru. S grupom Dominik iz Splita svirao bubnjeve na njihovoj turneji po Njemačkoj 1986 godine te s grupom Tau kao zamjenski gitarista svirao godinu dana. Surađivao i s grupama Apostoli mira. Pored duhovne glazbe skladao je i skladbe drugačijeg tekstualnog sadržaja od kojih je preko 30 objavljeno na raznim nosačima zvuka - uglavnom manje poznatih imena.